**CSEPELZrt ajánlata elutasításának indoklása**

A Csepel Zrt ajánlatát a Bíráló Bizottság elutasította adminisztratív megfelelőség (alkalmassági feltételeknek való megfelelés) hiánya miatt a következő indoklással:

A konzorcium léte nem bizonyítottan alátámasztott az Ajánlattételi adatlap (Tender Formfor a SupplyContract) 7. bekezdésének figyelembe vételével (ezt a nyilatkozatot minden konzorciumi partnernek alá kell írnia), valamint az Instrukciók ajánlattevőknek dokumentum (Instructionstotenderer) 11. és 18. előírásai alapján, így az ajánlatot nem tekinthettük konzorciumi ajánlatnak.Egyéb alátámasztó dokumentum nem került csatolásra (pld. konzorciumi szerződés-tervezet vagy feladatmegosztás a partnerek között).

Nem került csatolásra az a meghatalmazás sem, mely által a NextbikeGmbh. meghatalmazza a Csepel Zrt törvényes képviselőjét a nyilatkozatok aláírására.

A dokumentáció hiányossága következtében a Csepel Zrt. alkalmasságát vizsgáltuk, a megnevezett partner NextbikeGmbh. gazdasági, pénzügyi, szakmai és műszaki alkalmasságát nem tudtuk figyelembe venni.

Az alkalmassági feltételek vizsgálata során azt állítottuk meg, hogy az Ajánlati felhívás (ContractNotice) Alkalmassági és kiválasztási kritériumok (Selection and awardcritera) közül a 11.3. pontjában támasztott műszaki alkalmassági feltételeknek a cég nem felel meg, nevezetesen:

***Ajánlattevő műszaki alkalmassága*** (az Ajánlattételi adatlap (Tender Form) 5. és 6. pontja alapján)

Ajánlattevő rendelkezzen az ajánlattételi határidőt megelőző három évből legalább **egy – 50 db-os kerékpár állományt magába foglaló – általa telepített kerékpáros közösségi közlekedési rendszerrel**, amely igazolható műszaki átadás-átvétel után van, közterületen és a közösségi közlekedés részeként működik. Ajánlattevő részletesen mutassa be, hogy a rendszer sikeres telepítéséhez milyen szakmai kapacitással rendelkezik (szakterületenként és szakképzettségenként).

Az Ajánlattételi adatlap (Tender FormforSupplyContract) 5., valamint 6. pontja értelmében a cég csupán kerékpár gyártása és forgalmazás referenciákkal rendelkezik, szerelési, üzembe helyezési tapasztalata nincsen, ezt a jogosultságot és referenciát a Nextbike-kal való partnersége biztosította volna.

A fenti indoklással alátámasztva, eljárásrend szerint a Csepel Zrt/NextbikeGmbh. partnerség technikai ajánlatát hivatalosan nem értékelhetjük, de informálisan természeten áttekinttettük és a technikai ajánlattal kapcsolatosan a következő megállapításokat tesszük:

* Dokkoló állomások: a hiányzik a nagy felbontású digitális kamera rendszer konkrét ajánlata;
* Terminálok megfelelősége nem igazolt, alapozásukra tett műszaki tartalom nem fogadható el.
* Kerékpárok esetében a saját zár megléte nem tisztázott.
* Irányítási rendszer technikai tartalmát és licence feltételeit jelen ajánlat kellene tartalmazza, hiszen az eljárás keretében tárgyalásra nem kerül sor. Ez a téma kulcsfontosságú az üzemeltetés szempontjából, így az ajánlat tartalma nem elfogadható.
* Nem történt értékelhető ajánlattétel a kerékpárokat szállító gépjárműre vonatkozóan.
* Az Irányító központ, munkaállomás esetében hasonlóan nem történt konkrét ajánlattétel. Hiányosságként és értékelhetetlennek minősítjük aNextbikeoffice Szoftver licence-el kapcsolatos meghatározást, nem pontos meghatározás: „amíg a rendszer üzemel”.

**Pitó Enikő**

PraG szakértő összegzése, a Bíráló Bizottság és bontási dokumentumok alapján.

HÉVÍZ, 2013.12.05.